Oh! Darling

"Oh! Darling" (בעברית: "אוי! יקירתי") הוא שיר של להקת הרוק הבריטית הביטלס משנת 1969, המופיע כשיר הרביעי באלבום Abbey Road משנת 1969. השיר הולחן על ידי פול מקרטני (קרדיט ללנון-מקרטני). כותרת העבודה שלו הייתה "Oh! Darling (I'll Never Do You No Harm)". אף על פי שלא יצא כסינגל בבריטניה או בארצות הברית, חברת בת מקומית של קפיטול רקורדס הפיצה אותו כסינגל במרכז אמריקה, עם "Maxwell's Silver Hammer" כבי-סייד שלה. השיר יצא גם כסינגל בפורטוגל. אפל רקורדס הוציאה לאור את השיר "Oh! Darling" ביפן עם "Here Comes the Sun" ביוני 1970. לשיר נעשו גרסות כיסוי רבות, וביניהן אפשר למנות את הגרסות של רובין גיב, ג'ורג' בנסון, המודלס ועוד. מאוחר יותר אמר מקרטני על הקלטת השיר: "כשהקלטנו את Oh! Darling אני באתי לאולפנים מוקדם כדי לשיר את השיר לבד כל יום במשך שבוע, משום שבהתחלה הקול שלי היה ברור מדי. רציתי שהוא יישמע כאילו אני מבצע את זה על הבמה כל השבוע". הוא היה מנסה את השיר רק פעם ביום, אם זה לא היה נכון הוא היה מחכה עד למחרת. לדברי מהנדס הקול אלן פרסונס, מקרטני קונן פעם על כך ש"לפני חמש שנים יכולתי לעשות את זה כהרף עין". בריאיון למגזין פלייבוי בשנת 1980, אמר ג'ון לנון: "'Oh! Darling' היה שיר נהדר שפול כתב אך הוא לא שר אותו טוב. אני חשבתי שאם אני אשיר אותו הוא יכל לצאת יותר טוב, זה היה יותר הסגנון שלי מאשר שלו. הוא כתב את זה, אז מה לעזאזל, הוא הולך לשיר את זה". השיר הוא במפתח של A מז'ור. ג'ורג' האריסון תיאר את השיר כ"שיר טיפוסי משנות ה-50 וה-60 בגלל מבנה האקורדים שלו". השיר הבסיסי הוקלט ב-20 באפריל 1969. היו הרבה סשנים של אוברדאב, כולל ניסיונותיו של מקרטני להיות הסולן. לדברי איאן מקדונלד, קולות הרקע היו "מעולים", אך "למרבה הצער לא הושמעו מספיק במיקס". המהנדס ג'ף אמריק סיפר שמקרטני שר בזמן ששיר הרקע התנגן ברמקולים, במקום באוזניות, כי הוא רצה להרגיש כאילו הוא שר לקהל חי. השיר בוצע בהופעה חיה על ידי פול מקרטני וכריסי היינד מהפריטנדרס במהלך קונצרט זיכרון למתופף פו פייטרס טיילור הוקינס ב-3 בספטמבר 2022. מקרטני הקליט לראשונה דמו של "Oh! Darling" באולפני טוויקנהאם ב-16 בינואר 1969 במהלך סשנים של Get Back מבלי שחברי הלהקה האחרים נכחו, מכיוון שהסט של טוויקנהאם בו השתמשו פורק עקב העברת הסשנים למטה של אפל. ב-27 בינואר 1969, לאחר ניסיון מוקדם של הלהקה לשיר את השיר, הכריז לנון: "רק שמעתי שהגירושים של יוקו בדיוק עברו", ולאחר מכן הוא והלהקה פרצו בגרסה מאולתרת של השיר, והחליפו את "I'm free at last" בחלק מהמילים. השיר והאלתור שלאחריו כלולים באלבום Anthology 3, שיצא בשנת 1996. גרסה זו כוללת גם תפקיד קלידים בגילומו של בילי פרסטון. לדברי איאן מקדונלד: פול מקרטני - סולן, קולות רקע, בס ג'ון לנון - קולות רקע, פסנתר ג'ורג' האריסון - קולות רקע, גיטרה חשמלית רינגו סטאר - תופים עם זאת, הספר המלווה את סדרת הקופסאות Abbey Road: Super Deluxe Version משנת 2019 מפרט מערך חלופי: פול מקרטני - סולן, קולות רקע, פסנתר ג'ון לנון - קולות רקע, גיטרה ג'ורג' האריסון - קולות רקע, בס רינגו סטאר - תופים גרסת הכיסוי לשיר של רובין גיב יצאה בשנת 1978 וזכתה להצלחה רבה. בניו זילנד השיר היה לסינגל ה-40 הנמכר ביותר בשנת 1978. הוא הגיע למקום ה-15 ברשימת בילבורד 200 בארצות הברית, ולמקום ה-22 במצעד בילבורד הוט 100 של אותה שנה. מידע על היצירה "Oh! Darling" באתר מיוזיק בריינז Joe Lynch, The Beatles’ Abbey Road Turns 50: Classic Track-By-Track Review, Billboard, ‏2019-09-26 (באנגלית אמריקאית) Abbey Road 50th Anniversary Deluxe Edition liner notes. The Beatles. 2019. Kenneth Womack, Solid State: The Story of "Abbey Road" and the End of the Beatles, Cornell University Press, 2019-10-15, ISBN 978-1-5017-4686-4. (באנגלית) Oh! Darling by The Beatles - Track Info | AllMusic (באנגלית), נבדק ב-2024-03-05 ג'יימס פרסון, The Album: A Guide to Pop Music's Most Provocative, Influential, and Important Creations, עמ' 213 John Lennon, All we are saying, St. Martin's Griffin, 2000, ISBN 978-0-312-25464-3 מארק לואיסון, The Beatles Recording Sessions, עמ' 174, ISBN 0-517-57066-1 The Beatles 2000, עמ' 339 Beatlesongs, 1989, עמ' 282, ISBN 0-671-68229-6 "Oh! Darling", The Beatles Bible Key of Oh! Darling by The Beatles | In what key?, inwhatkey.com Bernard, Shane K, Swamp Pop: Cajun and Creole Rhythm and Blues, 1993, עמ' 106 איאן מקדונלד, [1-84413-828-3 Revolution in the Head: The Beatles' Records and the Sixties], 2005, עמ' 350 Rolling Stone, 100 Greatest Beatles Songs, Rolling Stone, ‏2020-04-10 (באנגלית אמריקאית) The Beatles: Get Back. Episode 2, directed by Peter Jackson, produced by Apple Corps Ltd. and WingNut Films. 2021. מארק לואיסון, The Beatles Recording Sessions, 1988, עמ' 168, ISBN 0-517-57066-1 The Beatles (1996). Anthology 3 (liner notes). קווין הולט, Abbey Road (50th Anniversary Super Deluxe Version) (book) מצעד שירי הביטלס של כאן 88